text:
Anak Muani Nyuling di Tirtagangga
Olih: IDK Raka Kusuma
Anaké muani ento itep nyuling di sisin
telaga Tirtaganggané. Anaké muani ento bokné dawa. Kamen ané anggona kamen
endek kotak-kotak mawarna gadang masawang kuning. Baju ané anggona baju kaos
lengen lantang mawarna pelung misi sruét-sruét barak. Nglibed bangkiangné
kancrik mawarna barak nguda. Anaké muani ento nyuling marep kauh. Punyan jepun
cenana diduriné anjut-anjut buka demen ningehang munyin suling anaké muani
ento.
Tingalin tiang jriji lima kébot lan
kenawan anaké muani ento selagenti nekep bolong suling ané neket di bibihné.
Paningalané ngidem. Semita muané, di kénkéné nyinahang anak sebet. Di kénkéné
nyinahang anak ngeling. Sing taén semita muané bingar pinaka cihna nyinahang
keneh égar. Sing taén semita muané nyinahang keneh liang tan sinipi pinaka ciri
bagia tan kadi.
Munyin sulingé, sekenang tiang
ningehang. Rasaang tiang buka anak sedih kingking suba tibanan. Sedih kingking
ulian pegatin tresna. Kapegatin ulian ada ané megatang tur ada nundung. Ulian
sing ngelah arta brana. Ulian tiwas nékték. Ulian puntag-pantig ngalih gaé
apang ada anggona meli baas akilo utawi nasi abungkus. Apang sing makenta.
Apang tusing basangaé kanti puyung
makatelun. Apang sing sebet ningeh kréokan basangné. Wiréh kréokan basangné
tampénina suriakan ngwalék. Ngwalék tan mari. Apang sing tangkahné ngahngah
ulian nampi pisuhan lan raos sing sida baan ningehang dugasé kema-mai paling
nyilih pipis. Apang sing inguh wiréh ané lakar jakan atepung miber sing ada.
Rasaang tiang buin, ané tresnaina sing
bani nemalangin déwékné matilar ulian katundung. Katundung aji raos tan péndah
api ngabar-abar. Api ané mobor keneh. Api ané andusné ngranaang aidupan sing
nyidaang ngengsapang. Ané ngranaang pedih tur ngahngah peteng lemah.
Rasaang tiang buin, di subané katundung,
sang kapegatin tresna kalapu-lapu majalan. Makita mulih ka umah palekadané. Lek
ané makulekan di kenehné ngranaang buung ngenjek pakarangan umahné.
Kapin kéto, sing bani tiang ngorahang
anaké muani ento tepén unduk buka kéto. Bisa dogén ia masemita kéto inget tekén
anak, tekén timpalné, tekén adinné, tekén belinné, tekén embokné, tekén
bibinné, tekén dadongné, tekén pekakné, ané tresnané taén kapegatin. Bisa dogén
ia inget tekén anak ané taén nuturin tepén unduk buka kéto. Yén sing kéto, bisa
dogén ia taén maca unduk anak tepén unduk buka kéto. Yén sing kéto, bisa masi
ia taén ningeh ada anak ngorta di warung kopiné dija kadén ngortaang unduk
tepén unduk buka kéto. Yén sing kéto, bisa dogén ia taén ningalin anak tepén
unduk kéto. Ané tingalina ento ingetanga terus.
Munyin sulingé sayan nyangetang. Rasaang
tiang sang kapegatin tresna marasa idupné tanpa arti. Ngrasaang setata mondong
dukita. Dukita ané ngranaang sang kapegatin tresna setata ngrasaang awakné
jatma kakutangan. Jatma ané setata nongos di tongosé bek misi bibih ngademi.
Ngademi ngéwérin déwékné. Suud ngademi mesuang raos nyakitin.
“Jatma kapegatin tresna ané tresnané
kapegatang jatma tanpa aji. Jatma sing nyandang tolih. Jatma patut tundung uli
guminé, wiréh ia dakin gumi. Dakin gumi ané ngranaang leteh.”
Rasaang tiang buin, sang kapegatin
tresna ané tresnané kapegatang ento mutusang idup pedidi. Mutusang ngedegin
tresna. Mutusang muikin anak luh aidupan. Tuah abesik sing puikina. Anak luh
ané pecak demenina pinaka mas mirah jiwatmanné. Pinaka sang kinasih ané
tresnaina lan sayanganga. Ané setata ami-amina di salantang rurung.
“Duh Ratnayu, dadi ati idéwa nepin tiang
kalunta-lunta buka kéné. Kalunta-lunta sing ada nakonin, sing ada nyapatin di
salantang rurung. Kalunta-lunta sebet. Sebet ulian inget tekén raos idéwané:
sing ada prasida masahang tresnan iragané. Wiréh tresnan iragané raket-rumaket
jangkep dadi abesik. Kija ja bli luas tugtug tiang. Tiang, yén nirgamayang tan
péndah lawat bline. Yén pejah apang mabangbang tunggal. Apa buin awak tiangé
suba serahang tiang tur suba bli ngelahang. Sing ada, sing ada prasida
masahang.”
Rasaang tiang masi, anaké ané tresnané
kapegatin ulian ada megatang ento mesuang sekel keneh aji raos nyesel Hyang
Widhi.
“Ratu, titiang lekad di guminé puniki
kakawitin antuk ling. Lingé punika Ratu, kantos mangkin kantun neket ring awak
titiangé. Lingé punika sayan neket ring awak titiangé. Sané ngranaang Ratu,
tatu. Tatun tiangé ratu, nénten sangkaning ladik. Tatun titiangé Ratu,
sangkaning tresna. Sane matatu Ratu, manah titiangé. Tatu manah titiangé Ratu,
néntén ngawetuang rah. Ngawetuang engket Ratu. Engket sané sayan neketang ling
sané bakta titiang sakéng duk wawu lekad.”
Negak di losé, tiang ngadén anaké muani
ento suud nyuling. Pelih tiang ngadén. Anaké muani ento nu nyuling. Munyin
sulingé sayan nyangetang. Munyin sulingé ngalahang munyin ujané ngripis.
Ngalahang munyin kricikan yéh di embak-embakané ané nglajur lantang uli kaja
ngelodang.
Wiréh joh, sing tingalin tiang kénkén
semitan anaké muani ento. Kapin kéto pastikaang tiang, uli munyin sulingné,
semitane nyinahang anak sebet. Sebet ulian tresnané kapegatin. Kapegatin ulian
ada megatang.
Dugas ujané endang anaké muani anto suud
nyuling. Nadaksara tiang Makita nyagjagin laut negak di sampingné. Disubané
majujuk, satondén nindakang batis tiang matakon tekén anaké ané negak di
samping tiangé. Ané takonang tiang, bani apa sing nakonin anaké muani ento, uli
pidan di Tirtagangga nyuling. Anaké ané negak di samping tiangé nyautin aji
raos:
“Sampunang merika, jero.”
“Sampunang merika?” sing marasa patakon
kéto, pesu uli bibih tiangé.
“Inggih.”
“Yén dados uning, napi mawinan jero nombaang
tiang nekain anaké lanang nyuling punika?”
“Yén ipun rauhin, ipun pacang
ngamedalang raos. Raosné yén néntén cawis antuk pasaut patut, ipun pramangkin
nundung risampuné nuding.”
“Yén tundunga ten makaon, sapunapianga?”
“Durung naen wenten ten makaon”
“Sampun wénten anak sané tundunga?”
“Sampun”
“Sareng akéh?”
“Wénten sawatara sareng limolas.”
Suud ngorahin kéto, anaké ané negak di
samping tiangé ento ngalahin tiang di subané bangun. Mara atindakan anaké ané
negak di samping tiangé majalan anaké muani ento buin nyuling.
Buka ada nandan, tiang majalan nyujur
anaké muani ané nyuling ento. Soléh. Sarwi nindakang batis, tiang ngarasaang
tiang lakar kacunduk ajak anak ané tresnané kapegatin nanging ulian ada
megatang. Kacunduk ngranaang tresnané pegat masambung buin. Ané rasaang tiang
ento ngranaang tiang éncol majalan. Pinaka sarjana filsafat lulusan universitas
Gajah Mada tiang marasa sida nyautin apa ané orahanga. Tiang marasa sing lakar
tundunga. Tiang marasa lakar saling tembungin raosé.
Satondén tiang mesuang patakon, anaké
muani ento nlektekang tiang sapisanan ngraos.
“Liu anaké ngalih tresna. Liu, sing sida
baan ngetékin. Ngalih kanti ka joh guminé. Sakéwala sing nawang, ané aliha tan
péndah api”.
Raosné sautin tiang.
“Di cerikné melah anggon sundih. Sundih
pinaka sarana nyundihin napkala ngulat tresna.”
“Apa awanan kéto?”
“Apang sing pati gabag ngulat tresna.
Yén pati gabag, sing luung ulatané. Di lepété, jelék rupan ulat-ulatané.
Ulat-ulatan tresna ané jelék ngranaang sang nyalanin tur nyalanang tresna asih
saling dalih.”
“Saling dalih kénkén?”
“Saling dalih ngorahang ngusakang ulatan
tresnané. Saling dalih ngranaang rebat. Rebaté ngranaang sing marasa mésbés
ulatan tresnané.
“Kénkén apiné di gedénné?”
Ngabar-abar. Ngabar-abar tur morbor.”
“Morbor apa?”
“Morbor tresnané kanti dadi aon. Aon ané
nyipenin. Nyipenin paningalan sang ngulat tresna. Sang ngulat tresna yén
paningalané sipenan sing ningalin.”
“Sing ningalin apa?”
“Sing ningalin ané ajaka ngulat tresna.
Wiréh sing ningalin, ané ajak ngulat marasa sing kauratiang. Wiréh sing
kauratiang, anaké ajaka ngulat sing buungan magedi sing maorahan.”
Anaké muani ento mendep. Maangkihan.
Mara tiang lakar ngemélang bibih, anaké muani ento mesuang raos.
“Liu anaké ngalih tresna. Ngalih kanti
ka joh-joh guminé. Sing nawang, ané aliha tan péndah yéh.”
Sonder takonina, tiang nimbalin.
“Di cenikné, anggon ngedasang tresna.
Anggon ngedasang anggan sang ngulat tresna. Dadi masi anggon nglukat.”
“Nglukat apa?”
“Nglukat raga miwah kayun sang ngulat
tresna.”
“Apang kénkén?”
“Apang tegteg ragan sang ngulat tresna.
Apang degdeg kayun sang ngulat tresna.”
“Kénkén dadinné yén suba kéto?”
“Tegteg ragané, degded kayunné,
ngranaang tresnané ajeg. Tresnané kéné tan péndah témbok besi. Tembok besi ané
mialangin gagodan ané nguyak. Kapin gagodané nadaksara teka.”
“Kénkén di gedénné?”
“Di gedénné dadi blabar.”
“Blabar cenik?”
“Sing.”
“Blabar kénkén?”
“Blabar agung.”
“Blabar agung kénkén?”
“Blabar agung nganyudang tresna ané
ulata. Nganyudang kayun ané ngulat tresnané.”
“Anyudanga kija?”
“Ka segara ané lancut lan ombakné tegeh
lan makulekan tan mari.”
“Anggan sang ngulat tresna sing anyud?”
“Anyud masi.”
“Anyud sibarengan?”
“Sing. Anyud mapalasan.”
“Di segara ané orahang cening mara,
anggan sang ngulat tresna kacunduk?”
“Sing.”
“Kénkén yén sang ngulat tresna suba
ngelah pianak adiri?” Wiréh sang ngulat tresna suba mabesikan dadi somah.”
“Pianak somahné bisa bareng anyud bisa sing.”
“Dadi keto?”
“Bisa dogén pianak somahné sing nyak
milu anyud. Bisa dogén masi....”
“Sinalih tunggil ada nuludang ka blabar
agungé. Upami, ané muani tuludanga. Yén kéto dadi artiang, ané muani pasahanga
ajak pianak somahné. Wiréh ada anak sing demen tekén déwékné. Sing demen, ada
ané makrana. Apa kranané? Cening lakar idihin tulung ngorahin.”
Satondéñ tiang ngemikang bibih, anaké
muani ento bangun. Nguadang bangkiang. Buin negak. Buin ngamunyiang suling.
Tiang nyemak HP uli kantong celanané. Anaké muani ento potrék tiang pang telu.
Mara ukananga pang pat motrék, anaké muani ento suud nyuling sapisanan bangun
tur ngalahin tiang di subané ngorahang:
“Dumogi sida kacunduk buin.”
Sapatilar anaké muani ento, suud
nyelepang HP ka kantong celanané, tiang bengong ngungun. Kruna ané muani
pasahanga tekén pianak somahné makulekan tan mari di keneh tiange. Ané ngranaang
kéto tiang inget teken déwék kalahin bapa.
Dugas matuuh roras tiban tiang nakonin
mémén tiangé adan bapan tiangé. Takonang tiang masi, bapan tiangé uli dija. Nu
idup apa suba mati. Pasaut mémén tiangé tuah abesik: sing tawang.
Taén tiang nyesed nakonang ibapa. Tuuh
tiangé dugas ento pat belas tiban.
“Dadi sing suud-suud Wayan nakonang
bapa? Kénkén sujatinné kenéh cainé. Sing demen cai ajak mémé dini?” Mémén
tiangé nengkik.
Pekak tiangé ningeh ané dengkikanga
teken mémén tiangé. Pekak tiangé milu nengkik uli natahé.
“Pianak kapasilané ento, begbegé
nakonang nanangné. Cakcak tendasné!” Ningeh ané dengkikanga tekén pekak tiangé,
tiang malaib. Tiang malaib ka umah adin mémén tiangé. Ditu tiang nakonang
artinné panak kapasilan. Adin méméñ tiangé mabalik nakonin tiang.
“Dadi Wayan matakon keto?”
“I Pekak ngorahang tiang kakéto.”
“Da guguna. Pekak Wayané, uli pidan, yén
gedeg munyinné setata ngacuh.”
“Sing saja I Pekak ngacuh!”
“Wayan sing nawang. Dugas matuuh amul
Wayané Pak Dé orahanga panak bojog. Taén masi orahanga panak cicing.”
Nepukin sebeng adin mémén tiangé jengis
suud nyambat kéto, tiang sing bani ngesed. Nyeh wélanga. Sing wélanga aji raos.
Wélanga aji kamplongan bongkol sampat lidi ka kémpol tiangé.
Uli sekat ento, tiang suud nakonin mémén
tiangé. Suud nakonin nyén sujatinné bapan tiangé. Uli sekat ento, tiang tusing
socapan tekén I pekak. Sing masaut yén takonina. Nglawan yén wélanga. Kapin
kéto kruna panak kapasilan sing suud-suud makulekan di keneh tiangé.
Apang sing inguh uyak krunané ento,
makejang panyamaané i mémé takonin tiang, nyén sujatinné bapan tiangé. Sakéwala
pang kuda tiang matakon, pang monto pasaut ané tampi tiang abesik: sing tawang.
Matuuh pitulas tiban, di sisi dingeh
tiang kepiran raos, tiang kalahin bapa di subanné dadi manik di basang mémén
tiangé sawatara matuuh nem bulan. Koné bapan tiang magedi uli jumah sing
maorahan tekén mémén tiangé. Magedi ulian sing sida naanang sakit ati sesai
sindirina tekén pekak tiangé. Sindirina aji sasimbing.
“Ada kepasilan di umahé ené ané morot
kasugihan gelahé.”
Kepiran raos masi dingeh tiang. Satondén
nongos di umah pekak tiangé, di subané makalah-kalahan, bapan tiangé ngontrak
umah. Sing ngontrak umah melah. Ngontrak umah sadarana. Mapan bapan tiangé sing
dadi pegawé negeri. Mapan bapan tiangé dadi pegawé honor nyambi dadi juru
suling seka ngamelin drama gong di sekolah swasta. Kepiran raos buin dingeh
tiang.
Bapan tiangé sing nyak nongos di umah
pekak tiangé kapin dadong tiangé pang telu pang pat mapangidih.
Kepiran raos salanturnyané dingeh tiang.
Bapan tiangé nyak nongos di umah pekak tiangé, dugas mémén tiangé mapangidih.
“Lan ja jumah nongos bli. Padalem mémén
tiangé ané sakit-sakitan. Apang ada ngayahin. Sing ada nyén jumah. Bapan tiangé
sing taén rungu tekén i mémé. Gaénné pragat maceki lan matajén.”
Pekak tiangé sing cumpu. Sakéwala sing
bani ngorahang. Wiréh nyeh tekén dadong tiangé. Gedegné talesa saenu urip
dadong tiangé. Di subané dadong tiangé ngalahin, pekak tiangé sing sapatau
mémén tiangé mesuang gedegné tekén bapan tiangé. Mesuang aji sesimbing inucap.
Kepiran raosé ento ngranaang tiang
gedeg. Getih tiangé, rasaang tiang maluab ka sirahé. Rasaang tiang masi muncrat
uli bunbunané. Sakéwala sasidan-sidan degdegang tiang. Di subané degdeg alih
tiang i pekak. Laut takonin tiang unduk kepiran raos ané dingeh tiang di sisi.
Pekak tiangé gedeg dugas takonin tiang. Raos kasar anggona nyautin. Apang sing
dadi tungkas gedé pasaut kasar pekak tiangé timbalin tiang aji:
“Tiang matakon, tetujon tiangé nyekenang
saja apa sing pekak nyindirin bapan tiangé kéto. Yén sing ada, tiang sing
nglanturang.”
“Yén saja cai lakar kénkén?!”
Orahanga cai tekén pekak tiangé, gedeg
tiangé nyumingkinang. Sakéwala sasidan-sidan tales tiang. Tlektekang tiang
pekak tiangé. Tiang nlektekang apang pekak tiangé suud macai tekén déwék
tiangé. Sakéwala, raos kasaran tekén mara, pesu uli bibih pekak tiangé.
“Cai mula panak kepasilan panak jalema
tan paguna. Jalema bisané tuah morotin kesugihan cangé!”
Raos pekak tiangé, ngranaang tiang
engsap, ané ajak tiang ngraos pekak pedidi. Ngranaang tiang nuding aji tujuh
lima kébot. Ngranaang raos kasar pesu ulih bibih tiangé:
“E, cai jalema tua babotoh mamiut notin
malu awak ibané. Sujatinné ané tan paguna cai! Ané nelahang tur morotin
kasugihan ibané tuah cai pedidi. Ngudiang bapan cangé orahang cai!”
“Cai masi milu morotin kasugihan cangé!”
“Kasugihan cainé ané encén suba porotin
cang!”
“Nasi ané amah cai uli cenik uli dija
tekané?!”
“Wé, jalema tua tan paguna pongah juari
iba mapeta kéto. Mémén cangé méanin cang ulian tuyuh. Tuyuh madagang kain di
peken sarwi ngamindringang kema-mai. Uli cenik kanti jani cang ngatehang mémén
cangé ngamindringang. Cai tungkul nuukin keneh di tajén lan di cekian.
Kepasilané sing lén, sujatinné, cai!”
Ningeh raos tiangé kéto, pekak tiangé
nyagjag. Dugas maarep-arepan, pekak tiangé magemelan. Satondén nyagur maluin
tiang nuludang. Pekak tiangé ulung nyelegadag. Yén sing adin mémén tiangé teka,
suba ingsak tiang i pekak.
Adin bapan tiangé negakang tiang ajak
pekak tiangé di metén. Pangawit tiang takonina, apa makrana kanti miegan ajak i
pekak. Sonder kanti pang pindo orahang tiang uli pangawit kanti unduké ané
ngranaang miegan.
“Kénkén, bapa, saja apa sing ané
orahanga tekén I Wayan?” Adin mémén tiangé nakonin i pekak. Tabuh raosné banban
sakéwala tuges.
Mara pekak tiangé lakar masaut, mémén
tiangé mageluran uli natahé. Tiang, adin mémén tiangé, pekak tiangé, sibarengan
matolihan ka tongos mémén tiangé majujuk.
“Sedeng melaha embok teka, mai malu.
Lakar ada raosang.
“Dadi rasaang buka masadu arep. Ada apa
né?” Mémén tiangé matakon sarwi negak di samping tiangé.
Suud nolih tiang miwah pekak tiangé,
adin mémén tiangé nelatarang ané tepukina tur nelatarang patakon tiangé.
Patakon ané ngranaang pekak tiangé ngraos kasar.
“Sajaan bapa ngraos kéto tekén pianak
tiangé? Sajaan bapa sing sapatau tiang nyindirin kurenan tiangé aji sasimbing
kéto? Dadi bapa ngorahin tiang, kurenan tiangé bapa nundung, wireh, nyambat
sing demen ngelah kurenan sundel? Dadi bapa ngorahang, bapa nundung kurenan
tiangé, wiréh bapa ada ngorahin kurenan tiangé nuturang tiang taén tepukina
mamitra? Kénkén sujatinné keneh bapané? Yén kéné unduké tiang lakar magedi
jani. Tiang lakar ka Karangasem ngalih kurenan tiangé. I Wayan lakar ajak
tiang.” Ngreped mémén tiang mesuang raos.
Kangen tiang nepukin mémén tiangé
ngraos. Ané makrana, sarwi ngraos sing suud-suud mémén tiangé ngeling.
Adin mémén tiangé, nombaang i mémé
ngalih bapan tiangé.
“Aa yén I bli mulih ka umahné, yéñ sing
kija alih? Ané nyehin tiang, embok kenapa kuda sig umahné i bli. Nyén nawang
panyamaané i bli ada gedeg wiréh i beli mulih ka umahné sing ngajak
somah-pianak. Nyén nawang i bli ngorahang, mulih ulian sing nyidaang naang
sakit ati wiréh sesai-sai simbingina baan I bapa.”
Tamat SMA, tiang mutusang kuliah ka
Fakultas Filsafat Universitas Gajah Mada. Unduké ento orahang tiang masi tekén
adin mémén tiangé. Mémén tiangé sing mialangin. Adin mémén tiangé cumpu. Lénan
tekén cumpu, ngorahang milu méanin kanti tiang lulus sarjana.
Ngapuanang satondéñ ka Yogyakarta, mémén
tiangé miwah adin mémén tiangé mapangidih apang maorahan tekén i pekak.
Pangidihné sing isinin tiang. Gedeg tiangé tekén i pekak, dugasé ento nu
sanget.
Lulus sarjana tiang mulih. Teked jumah,
buin puané, buka ada ngarad, tiang dot ka Tirtagangga.
Munyin awak anak macebur ka telagané
maimbuh kraikan anak cenik miwah anak bajang di telagané ngranaang tiang inget
tekén déwék. Ngranaang tiang majalan nyujur tongos sepeda montor tiangé
maparkir. Tur ngranaang negakin, ngidupang laut nyalanang.
Salantang rurung, muan anaké muani ento
marawat terus. Raosné ... ané muani pasahanga ajak pianak miwah somahné sing
nyak ilang uli kenehé. Sasidan-sidan tiang ngutsahayang apang muan anaké muani
sida baan ngengsapang sing mrasidaang. Kéto masi, sasidan-sidan tiang.
Ngutsahayang apang raos anaké muani sing bakat ingetang terus, sing masi
mrasidaang.
Tiang sing nawang apa makada. Ané
suba-suba, élah baan tiang ngengsapang mua miwah raos anak lén. Muan anaké ané
gedegin, muan anaké ané demenin, yéñ makeneh ngengsapang prajani engsap. Raos
ngajum, raos ngacuh, raos melah, raos kasar, yén mabudi sing ngingetang prajani
sing inget. Tiang sing melihang yén timpal-timpalé ngaukin tiang Wayan santai,
Wayan blado, Wayan riléks utawi Wayan no problem.
Bél mobil trek di durin tiangé ngranaang
tiang makesiab. Makesiabé, ngranaang tiang engsap tekén muan anaké muani ento.
Ngranaang engsap masi tekén raosné.
Teked diwangan umahé, tiang inget tekén
HP ané anggon tiang motrék anaké muani ento. Sepéda montoré buung rérénang
tiang. Sepéda montoré buin jalanang tiang.
Di studio poto Nyama Bali, tiang
ngorahin potrékan anaké muani ento apang cétaka. Satondén nyétak tukang cétak
potrékané nakonin tiang.
“Ageng potrékané sané jagi cétak amul
napi?”
Tiang nyemak sebeh gedé. Sebehé enjuhin
tiang sarwi ngraos.
“Agengné kadi niki.”
“Yén sampun puput macétak?”
“Pasang ring sebehé puniki.”
Wiréh sing ada anak nyétak lénan tekén
tiang. Potrekané enggal pragat macétak lan masebehin.
Angob tiang nepukin potrékan anaké muani
ento di sebehé. Kacan sebehé ngranaang potrekané sayan melah. Warnané sayan
makenyah tepukin tiang. Panganggo miwah suling anaké muani ento sayan luung
tepuk. Paningalané ané ngidem, sayan ngilis tingalin tiang.
Anaké ané nyétak potrékané ento masi
angob. Baan angobné nlektekang, ada pang dasa bibihné dingeh tiang
klecat-klecet. Suud ngusud kacan sebehé, anaké ane nyétak potrékané ento
nakonin tiang.
“Ring dija bapak motrék anaké niki?”
“Ring Tirtagangga,” sarwi makenying
tiang masaut.
“Patuta....”
“Patuta sapunapi.”
“Patuta becik pisan. Siosan ring becik
cayan potrékané ngangobin. Sira sané motrék? Mimih wikan pisan motrék.”
Sing bani ngaku, ané motrék tiang. Ento
awanan patakon anaké ané nyétak potrékané totonan sing sautin tiang aji pasaut
sujati. Sautin tiang aji pasaut bogbog.
“Tiang nundénang motrék.”
“Ring sira?”
“Ring tukang potréké derika.”
Di jumah, potrékan anaké muani ento
pasang tiang di témbok kamar tamuné. Sakéwala sing acepok pasang tiang. Pang
telu pasang tiang. Pangawit pasang tiang di temboké paak kangin. Marasa sing
melah tepuk, abut tiang. Laut, pasang tiang di temboké paak kauh. Marasa sing
luung tingalin, abut tiang. Panguntat, pasang tiang di tembok paak kaja.
Macenés tur ler tepuk.
Suud pasang tiang, sing makijepan tiang
nlektekang. Soléh, tiang ngrasaang ada anak marep kelod negak di kamar tamuné
ené. Negak sambilanga ngopi. Soléh, suud ngopi sarwi ngroko anaké ento rasaang
tiang maakin awak tiangé.
“Dija wayan motrék anaké muani ento?”
Anak matakon dingeh tiang uli duri. Dugas matolihan, tawang tiang, ané matakon:
mémén tiangé.
Sepanan nakonin, mémén tiangé ngojog
potrékané ento. Teked di arepné mémén tiangé mendep. makelo. Sépanan nakonin,
mémén tiangé mabading. Gagéson majalan. Lima kenawané tingalin tiang nyusutin
yéh paningalan.
Amlapura, 2015-2017


c: text/html

text:
Cerpen ini pernah terbit di Bali Orti dan sudah di bukukan dalam Buku Swecan Widhi karya I Komang Alit Juliartha dengan penerbit Pustaka Ekspresi
BIANGLALA
Dasa tiban
suba liwat, paingetan ento enu marawat-rawat tan prasida ban tiang ngengsapang.
Makudang-kudang kenangan ada dini . Yéh tukadé ening ngatisin manah sang sané
nyingakin, kedis-kedisé saling ngamalunin ngalih padi di sawahé. Sawah sané dumun
ngantos mangkin kantun kacingak asri durung keni pangalalah Globalisasi. Tiang
negak di batuné jalan tiang pidan manutur-nuturan ngajak Luh Ayu. Kasiran
anginé ngampehang tiang mawali ka paingetané pidan.
Tatkala
punika langité panes sakéwala mimbuh misi ujan gerimis. Tiang negak-negak
sareng Luh Ayu.
“ Bli Mang,
mai maémbon. Eda maujan-ujanan.”
“ Binjepan
Luh. Depang yéh ujané nepén awak Bli Mangé. Depang sunaran matan ainé ngangetin
ragan Bli Mangé,” pasaut tiangé sinambi ngidem marep menék ngarasayang
kawéntenan jagaté ring Taman Sari sané menawi sué pacang nénten karasayang
malih.
Luh Ayu
makenyem ningehang munyin tiangé. Ipun uning tiang demen pesan tekén ujan. Ipun
sampun uling cerik ajak tiang bareng. Uling di TK ngantos masuk ring SMP setata
mabarengan. ipun wantah pisagan tiangé. Umahné nampek saking umah tiangé.
Makeloné ajak bareng kadirasa tiang sareng ipun suba manyama. Sakéwala ring
atin tiangé meled pesan mani puan Luh Ayu lakar anggon tunangan. Paras ipuné
jegég ngulangunin ati, ayu pesan nyak patuh cara adané. Kenyemné manis isitné
ngembang rijasa ngaé luluh keneh tiangé yén suba ada diarepan ipun. Kulitné
putih gading gumanti sekadi nak luh ané edot-edotang tiang.
“ Bli Mang,
ada bianglala.”
Raosné Luh
Ayu ngéntenin tiang ané sedek ngarasayang dingin ketélan yéh ujané. Ipun nujuin
tiang ada bianglala di bucun langité kangin. Bagia pesan ipun tepukin tiang.
Tiang masi kéto. Seneng nepukin bianglala. Kocap dadong tiangé ngorahang yén
suba ada bianglala wantah nyiriang ada dedari pacang masiram ring pakayonan.
Pepitu akéh dedariné manut sekadi akéh warnan bianglalané. Bianglalané risasat
neduhang kawéntenan jagaté sané kalintang panes ban polusi ané tan surud-surud
ngawi leteh ring sekancan buana. Yéh di kota tusing malih cara ipidan , ening.
Mangkin suba puek, resem misi leluu plastik mabrarakan. Umané suba telah
kadadosang wewangunan ané tegehné bisa tegehan tekén punyan nyuh. Neked abing ,
pangkung kajujukan hotél, villa muah sané lianan. Panes guminé sangkaning
punyan-punyanané telah kasénsor olih manusa sané nénten naénin urati tekén
palemahan, nénten naénin ngenehang pianak cucu mani puan. Tuah bianglala ané
prasida ngatisin keneh tiangé sareng Luh Ayu yadian sampun panumaya tiang
pacang ngorahang unduk lakar ngalahin Luh Ayu padidian.
“ Luh!”
“Éngkén Bli
Mang? Bli Mang tusing demen nyingakin bianglala?”
Tiang mendep
kadirasa sukil pisan pacang ngorahang. Sué sampun tiang sareng Luh Ayu
mabarengan. Yusan tiangé limang bulan wayahan tekéning ipun. Ento makada tiang
satmaka belin ipuné padidi. Mémé bapa dijumah suba pada nawang tiang makanténan
sareng Luh Ayu raket pesan. Nika mawinan mémé bapa ngorahin tiang pamitan
sareng Luh Ayu mangda nénten Luh Ayu kaliwat sedih ngenehang tiang ané luas
tusing ngorang-ngorang.
“ Bli demen
nyingakin bianglala Luh. Luih pesan pakantenané ngawi déwék Bli Mangé teduh,
tis, girang liang.”
Mautsaha
malih tiang ngalih celah ngantosang galah pacang ngorahang unduk ané uling
aminggu tusing suud-suud bakat kakenehang.
“ Luh, Bli
Mang lakar luas.”
Luh Ayu
makipekan. Paliatné ané iwawu galang nyiriang ipun liang sané mangkin makejang
ilang. Luh Ayu seken pisan nlektekang tiang. Miribang kadéna macanda apa ané
wawu kaorahang. Tiang anak mula demen pesan macanda. Sabilang wai apang maan
dogén macanda, pakedek pakenyung. Sakéwala uling semengan tiang tusing ngidang
kadi asapunika. Kenehé baat lakar pamitan ngajak timpal sekadi adi sekadi
tunangan ané lakar katinggal ngantos tiban-tibanan.
“ Seken Bli
Mang lakar luas? Luas kija? Dadi tumbén misi ngorahang ngajak tiang? Biasané
Bli Mang kapah maorahan,” patakon Luh Ayu kapining tiang.
Tiang sedih
ningehang patakoné Luh Ayu . Sebet lakar ngalahin ipun makelo sajan. Ninggal
makejang ané ada dini. Ninggal sekancan kenangan ané suba karasayang. Sakéwala
tiang musti ngorahang, musti ngalahin ento makejang mangda sida ngarereh masa
depan.
“ Ampura Luh
. Bli Mang tusing ngidang lakar terus-terusan bareng ngajak Luh dini. Bli Mang
bin mani lakar luas ka luar negeri nugtug Bapa ditu makuli. Bli Mang ditongos
ané baru lakar ngalanjutang masuk sekolah. Bli Mang sebet ngalahin Luh. Kéwala
Bli Mang musti bareng kemu. Mémé Bapa masi ditu lakar ngalih pangupajiwa.”
Tusing makelo
disubané tiang wusan ngorang lakar ka luar negeri , nyrékcék ngetél yéh
paningalan Luh Ayuné, ngeling gerong-gerong minab ipun tusing percaya tiang
énggal pesan lakar ngalahin ipun. Tiang tusing ngidang ngomong apa sajabaning
tuah ngelut ipun tan mari ngelus-elus bok ipuné selem lantang neked di
bangkiang.
Luh Ayu kari ngeling sigsigan tanpa rérénan. Tiang malih ngalanturang raos
tiangé.
“ Luh eda bes
sanget sebet. Bli Mang majanji tanggal 15 September buin dasa tiban Bli Mang
lakar mulih ka Bali ngalih Luh. Antosang Bli Mang dini. Bareng-bareng buin
nyingakin bianglala.”
Luh Ayu
ngusap-usap yéh paningalan ipuné tumuli nyingakin tiang raris ipun masaut, “
Nggih Bli Mang. Tiang misadia mangantosang sapetekan Bli Mangé. Kéwala Bli Mang
musti inget tekén janjin Bli Mangé kapining tiang ané mara kaucapang. Eda Bli
Mang nilar semaya.”
Tiang digelis nyautin pabesené Luh Ayu.
“ Nah Luh.
Bli Mang majanji lakar mawali mulih ka Bali ngalih Luh dini.”
“ Sajan naé
Bli Mang.”
“ Sajan Luh!”
Dasa tiban
suba matilar semayané ento kari pedas kaingetang. Tiang enu negak diduur batu
jalan tiang pidan negak bareng ngajak Luh Ayu. Jani genep suba dasa tiban.
Tanggal 15 Séptember 2014. Tiang suba nepatin janji . Tiang jani suba mawali
dini di Taman Sari. Sakéwala Luh Ayu tusing teka-teka. Uling semengan tiang
negak. Nganti ujané tuun Luh Ayu tusing masi ngenah muncuk cunguhné. Apa mirib
Luh Ayu engsap tekén dinané jani? Apa Luh Ayu suba ngelah gegélan nganti tusing
bani katemu ngajak tiang? Liu patakon ané tidong –tidong rauh ring keneh
tiangé.
Guminé sampun
tengai. Matan ainé tan malih remrem kasaputin gulem. Makipekan tiang marep kauh
tepukin tiang anak bajang jegég pesan malaib maénggal-énggalan mirib suba
tusing tahan pacang matemu sareng nak muani sané banget kaidam-idamang. Tiang
majujuk. Ipun sampun wénten diarep tiangé.
“ Bli Mang? ”
matakon ipun sinambi matujuhan ring tiang makacihna ipun nyekenang napi
sayuakti tiang puniki Bli Komang ané pidan ngantos mangkin banget kasayangang.
“ Nggih Luh!”
Pramangkin
Luh Ayu ngameekin tiang laut ngelut tiang tekek pesan. Belus tundun tiangé
karasayang keni yéh peningalan. Tiang makenyem bagia Luh Ayu seken-seken
misadia mangantosang sapetekan tiang mawali.
“ Kadén Bli
Mang Luh engsap tekén dinané jani. Mapan uling semeng Bli Mang dini ngantiang
Luh tusing masi teka.”
“ Ampura Bli
Mang. Tiang wawu kari nulungin mémé magarapan di paon.”
Waluyaning kaiterin ban sahananing sari. Kupu-kupu pada girang macanda saling
marebut menceg ring sarwa bebungan ané tumbuh di taman ati. Bagia pesan manah
tiangé tan kadi-kadi. Ngelah kanténan sané gumanti satya mangantosang tiang
mawali.
Ngalor ngidul
tuturé tusing suud-suud matemuang keneh ané suba makelo kateenang. Luh Ayu
nyambat ipun tusing ngelah gegélan sawiréh ngantosang tiang. Kéto masi tiang
setata inget tekén semayané ipidan lakar mulih ngalih Luh Ayu.
Tiang sareng
Luh Ayu negak ring batuné. Irika tiang marep kangin sekadi daweg tiang
ngucapang janji dasa tiban ané sampun lintang. Luh Ayu matolihan ring tiang
sinambi nujuin di bucun langité kangin
“ Bli Mang,
tusing ada bianglala. Mara kan ujan. Dadi bisa tusing ada ngenah bianglalané
ento?”
Cingakin tiang
muané Luh Ayu nadaksara masebeng layu minab sedih ring galahé punika bianglala
tan prasida nyarengin ipun ngarasayang bagia.
“ Tusing
sabilang suud ujan lakar terus ada bianglala Luh.”
“Dadi kéto
Bli Mang?”
“Miriban
dedariné tan kayun pacang masiram.”
“ Dadi bisa
tan kayun masiram Bli Mang? ” patakon ipuné cucud.
“ Dedariné
ring suargan tan kayun tedun ka marcapada sawiréh dedariné samian kimud, lek
jroning manah tan purun nyaihang angga napi malih pacang masanding ngajak
kajegégan I Luhé ané tanpa tanding luihan tekéning dedari-dedari ring Kéndran.”
Luh Ayu malih
semitané sekadi jati mula, masunar galang. Kenyem manis ipuné nyaluksuk ngantos
ka jantung tiangé. Sada lek-lekan ipun raris ngimpit bangkiang tiangé.
“ Ah.. Bli
Mang gombal!”
Tiang nolih
Luh Ayu. Kéto masi Luh Ayu makipekan laut nlektekang muan tiangé. Cingakin
tiang ada bianglala di buletan paningalan Luh Ayuné. Luh Ayu pateh nyingakin
biang lala di penyingakan tiangé ané sipit. Ngawanénang raga tiang ngecup
bibihné Luh Ayu saha ngucapang.
“ Bli Mang
sayang jak Luh.
I Komang Alit Juliartha
Kacang Apit, 5 Januari 2015

robotstxt: allowed

filter: keep


text: Wiradana, I Made - Tenang, I Ketut - Sunadi, I Wayan - Hara, Eddie - Dono, Heri - Sutawijaya, Putu - Sukari, I Nyoman - Darya, I Nyoman - Dyanna, I Made - Danu, I Wayan - Gunarsa, Nyoman - Mantofani, Rudi - Yulianti, Diah - Djirna, I Made - Sagito, Ivan - Alit, Gusti - Ernawati, Yanuar - Sumadiyasa, I Made - Sukadana, Made - Sika, I Wayan - Arnata, I Wayan - Syahrizal - Susila, I Made - Purnama, I Nyoman - Sudibia, I Made - Suryahadi, Anak Agung - Made Wirta, I Gusti - Ngurah Swastapa, I Gusti - Wirastya, I Wayan - Nengah Nurata, I Gusti - Made Mustika, I Dewa - Toris Mahendra, I Made - Widodo, Antonius - Budhiana, I Made - Dewi, Ayu Tarina - Ery K, I Putu - Bendi Yudha, I Made - Ketut Taman, Pande - A.A, Dwita - Kompiang, I Dewa - Tejo Purnomo, Alpha - Indra Budi, Darmawan - Aditya Krishna, Boyke - Basori, Moch - Pariasa, Rudy - Ritma Iman, Teguh - Bagus Krisna SB, Ida wayan - Wangu Putra, Agung - Putu Suteja, I Gusti - Mahendra Mangku, I Made - Masriyadi, I Nyoman - Putra Ardhana, I Nyoman - Suryawan, I Nyoman - Darmika. I Wayan - Gede S, I Wayan - Sudarmayana, I Wayan - Sukadana, I Wayan - Teko Partana, I Wayan - Purnomo, Liestiyanti - Gede Supada, Pande - K.E, y. Djenar - Munartha, I.B.G Ari - I Made Arya Dwitaa, Doddok - Winasa, Putu - Kawiyasa, I Gede Pasek - Pasek Astawa, I Nyoman - Witana, Komang - Yoga, I Wayan BS - Tirtayasa D, Ketut


text:
Napi kémanten sané kalaksanayang olih parajanané sampun majanten pisan makta pikolih, pikolih punika wénten sané becik lan wénten sané nenten becik. Pikolih sané becik jagi ngw`hin bagia, sané nénten becik jagi ngwéhin kasengsaran. Mawinan parajanané sané ngaptiyang kauripané mangda ngamolihang bagia, sampun majanten pisan mangda parilaksananné becik. Napi kémanten sané kalaksanayang jagi wénten bekasné sané nénten prasida kacingak, punika sané kabaos ”wasana”. Sajeroning cakepan suci Wrhaspati Tattwa (3) kabaos: ”Wasana ngaranya ikang karma ginawening janma ihatra, ya ta bhinukti phalanya ring paratra ri janmanya muwah, yan ahala, yan ahayu, asing phalanya, kadi angganing udyun mawadahning hinggu, huwus hilang hingunya, ikang dyun inasahan pinaha lilang kawekas, taya ambenya, gandhanya rumaket irikang dyun, ndah yatika wasana ngaranya”. Punika mateges wasana wantah parilaksana sané sampun kalaksanayang ring jagaté, jadmané jagi nandakin asil parilaksananné ring genah sané lian, sajeroning kauripané sané pacang rauh, pikolih becik utawi nénten becik, napi kémanten parilaksana sané kalaksanayang, jagi mapikolih asil, punika kaimbayang sakadi payung sané kadagingin menyan yadiastun menyanné sampun telas lan payukné kabersihin nangin tetep kémanten ambun menyanné sané neket ring payuké, puniki sané kabaos wasana.
Asapunika kawiyaktiane asil parilaksana parajanané katandakin sajeroning kauripan sané pacang rauh utawi katandakin sajeroning jagat sané lian, ring Swargaloka utawi ring Nerakaloka. Kauripan sang Atma sajeroning nagingin Dasendrianné, sajeroning punika sang Atma punika kantun kaiket olih wasana, iketan daging jagaté punika sané ngabengin sang Atma masikian sareng Paramatma. Yéning sampun prasida sang Atma ngicalang sané ngambengin punika. Sang Atma sané durung prasida ngicalang iketan punika, sang Atma magenah ring Nerakaloka, i rika sang Atma nandakin kasengsaran, kasengsaran punika katandakin ngawit sang Atma matilar saking angga sarirané, pamargin sang Atma ngalintangin sembilan margi sané kabaos margasanga.
Margasanga inggih punika, yan Sanghyang Atma ngalintangin netra kiwa-tengen Garuda agung sané pacang kapangguh. Yan Sanghyang Atma ngalintangin ronging srotendria utawi irung semut mrengus sané pacang kapanggih tur maminta rarapan. Yan ngalintangin Strotendria utawi karna asu yaksa sané pacang kapangguh tur maminta rarapan. Yan ngalintangin cangkem titigonggang sané pacang kapangguh. Yan ngalintangin upastha bawi agung sané pacang kapangguh tur maminta rarapan. Yan ngalintangin bhaga punggalan raksara nyebak sané pacang kapangguh tur aminta rarapan. Yan Sang Hyang Atma ngalintangin ronging roma awak padang taji sané pacang kapangguh saha aminta rarapan. Wénten malih asiki pamargi sane kabaos becik inggih punika yéning Sang Hyang Atma ngalintangin Siwaduara utawi ubun-ubun. Siwaduara wantah margi sané becik sajeroning nyikiang sareng Paramata.
Yéning sang Atma nénten prasida masikian sareng Paramatma, sang Atma magenah ring Nerakaloka, sajeroning kasengsaran puniki kabédayang dados patpat inggih punika, Atmaneraka sané polih kasengsaran ring Nerakaloka. Atma pragalba atma sané polih kasengsaran krana sajeroning kauripan banget bani. Atma tunabayu atma sané polih kasengsaran krana sajeroning kauripané banget lemah sajeroning paminehné lan parilaksananné. Atma pasangsa atma sané luhur parilaksananné, prasida masikian sareng Paramatma.
Puniki wénten kasengsaran sané katandakin olih sang atma manut lontar Bhimaswarga. Atma wwang sinadak, walyan sinadak dening Bhuta Jreng lan Bhuta Mrecu, Rare kang sinadak, tekap ibunya. Atma Jreng, mamidanda atmaning wwang wadu atinggal kapatibratan, satya laki, manadi Ceti ala, amangguh lara phalanya. Atmaning wwang kakung tan klaring wadon, atmaning wwang wadon dan klar ring kakung, sarat amikul lan nyuun celebongkak lan danggul biu. Atmaning wwang wadon bekung, kapaweh bijak dening Bhuta Mrecu.
Puniki wénten malih kasengsaran manut Lontar Gaguritan Japatuan. Atmaning wadon tan pasuta asangga lawan Sang Kaung Agung. Atmaning wwang mapawarangan makedengan ngad, lanang-wadon ngedeng ngad, didanda dening Sang Suratma. Atmaning wwang Kakung lan wadon jalir, sinulut upastha lan bhaganya, dening Bhuta Naya. Atmaning wwang angrapu kadangnya, dinutdut bolnya dening Sang Jogormanik. Atmaning wwang aburu, sinerokot dening liman. Atmaning wwang maolahan lan jagal, didanda dening Bhuta Celeng. Atmaning wwang malukong ring tajen, dinanda dening Bhuta Langgeng. Atmaning wwang anunjel umah, dinanda dening Bhuta Bangras. Atmaning wwang anyakiti buruan, ginawe aswa dening Bhuta Jreng. Atmaning wwang memaling nasi, dinanda dening Bhuta Wirosa. Atmaning atatulak, makurusnya awaknya, mapan satata nulak jotan, dinanda dening Sang Jogormanik.
Sané kawedar baduur punika wantah conto sang Atma sané polih kasengsaran ring Nerakaloka, sang atma nénten mung magenah ring Nerakaloka utawi Swargaloka kémanten. Yaning sang Atma parilaksananné prasida ngaluhurang, ipun prasidan nyujur sané kabaos Nirbanapada utawi Moksa.
Olih: I Nengah Konten | Bali Post, 05 Februari 2012.
Semoga bermanfaat, Silahkan share:
Like this:
Like Loading...
Related


text:
Artos Lengkara lan soroh-sorohnyane ring Basa Bali + Terjemahan
"I meme meli canang di peken"... punika pinaka imba lengkara sane nganggen bahasa Bali. Sane madue artos yening ring Basa Indonesia, "Ibu membeli canang di pasar". Lengkara inggih punika pupulan/angkepan makudang-kudang kruna sane malintihin, sane madue arti sane jangkep miwah pasti. Yening ring basa Indonesia Lengkara pateh sekadi Kalimat. Lengkara kapalih dados 3 soroh, inggih punika:
- Lengkara Pamidarta (kalimat berita)
- Lengkara Pitaken (kalimat tanya)
- Lengkara Pituduh (kalimat perintah)
Lengkara pamidarta punika lumrah ipun nyritayang punapa-punapi sane karasayang, kalaksanayang utawi kapanggihin. Imbanyane:
- Meme tiang lakar luas masuk.
- Dugas tiang melali ke Badung, tiang katemu sareng I Pekak
- Sekad liu anake kena kanker, I Bapa suud ngeroko.
2. Lengkara Pitaken (kalimat tanya)
Imbanyane:
- Yan, jani lakar madaar?
- Pidan lakar kemu?
- Nyen to Tu?
- Akuda ngelah pipis?
Lengkara pituduh,prasida kapalih dados kalih soroh. Sane kapertama wenten sane kasar, wenten sane alus. Imbanyane :
- Telahang suba amah nasine!
- De, mani tulungin bapa ngarit!
Om santih, santih, santih Om


text:
10 Maret
10 Maret inggih punika rahina pitung dasa (70) miwah rahina kadasa (10) ring sasih Maret saking Kaléndér Grégorian utawi Kaléndér Julian.[1]
Paindikan[uah | uah wit]
Paindikan ring tanggal puniki.
Embas[uah | uah wit]
Ida miwahé sané embas ring tanggal puniki.
- 1970 - Budiman Sudjatmiko Aktivis miwah politisi ring Indonésia
- 1972 - Matt Kenseth, pembalap sekaligus juara umum NASCAR saking Amérika Serikat
- 1991 - Juwita Maritsa, artis Indonésia
- 1992 - Emily Osment, pagending miwah artis saking Amérika Serikat
Seda[uah | uah wit]
Ida miwahé sané seda ring tanggal puniki.
- 1735 - Dirk van Cloon, Gubernur-Jenderal Hindia Belanda ring Batavia warsa 1732 - 1735.
- 2012 - Olivia Dewi, model Indonésia (e. 1995)
Piodalan[uah | uah wit]
Piodalan ring tanggal puniki.
Pustaka[uah | uah wit]
- ↑ Dershowitz & Reingold 2008, p. 45. "Kaléndér sané kaanggén ring rahina mangkin ring akeh guminé inggih punika kaléndér Gregorian utawi 'gaya anyar' sané karancang oleh komisi sané dikumpulkan oleh Paus Gregorius XIII ring abad keenambelas."
Pranala liyané[uah | uah wit]
- (Indonésia) Kalender Bali Klasik
- (Indonésia) Pewarigaan Kalender Bali


text:
Scooby-Doo
Scooby-Doo inggih punika silih tunggil kartun sané wénten ring jagaté. Scooby-Doo punika sérial animasi TV ring Amérika Serikat. Film animasi punika kakaryanin saking warsa 1969 ngantos ring galahé mangkin. Sérial animasi puniki kakaryanin olih Joe Ruby, Ken Spears, miwah Twao Takamoto, miwah wénten produsernyané sané mawasta Hanna-Barbéra Productions. Produser punika sané ngamedalang séri-séri sané lianan indik Scooby-Doo, ngantos umah produksinyané katumbas olih Warner Bros ring warsa 1997. Soroh sérial Scooby-Doo sané pinih kasub mawinan kawéntenan watek minakadi Scooby-Doo marupa konyong sané prasida mapitutur, tur wénten patpat anak isteri sané kantun bajang, inggih punika Fred "Freddie" Jones, Daphné Blake, Velma Dinkley, miwah Norville "Shaggy" Rogers. Makasami tokoh puniki kabaosang "Mystery Inc.", tur ngelilingin jagaté nganggén montor van, sané kawastanin "Mystery Machine". Makasami seneng ngrereh-ngrerehin misteri tur kapecahang sareng-sareng.


text:
I Lengar
Satua I Lengar inggih punika silih tunggil satua Bali.[2] Satua puniki tasih kasub maaran "Ampah".[3]
Daging caritaUah
Kacrita ada pangangon sampi manyama ajaka pepitu. Gobanné masaih makapepitu lengar, ento awananné kaadanin I Lengar. Pangangoné ento makejang enu truna tur raket pesan manyama, saling tulungin, sagilik saguluk ajaka pepitu. Ané paling keliha makeneh ngalih anak luh lakar anggona kurenan. Sedek dina anu makapepitu nganggur kumah I Mandalané. Ditu ia kacunduk tekén pianak I Mandalané ané luh, ané nedeng truni, madan Ni Luh Layang, jegegé ngenyudang keneh. I Lengar paing keliha dot tekén Ni Luh Layang. Ia lantas maekin I Mandala, tumuli ngraosang anaké daa, lakar anggona kurenan.
I Mandala tusing cumpu mamantu tekén I Lengar. Ia lantas ngeka daya apanga pianakné tusing makurenan ngajak I Lengar. Kenjekan dugasé totonan ada lelipi mranen sedek mataluh, masebun di muncuk punyan buahé ané tumbuh di umahné.
Ningeh munyin I Lengar paling keliha, lantas ia masaut, "Ih cai Lengar, yen saja cai dot tekén pianak icangé, jani ada pangidihan icangé tekén cai. Isinin apang sida ja cai ngamatiang lelipiné ané masebun tur mataluh di muncuk punyan buahé tenenan. Yen suba mati i lelipi, ditu cai lakar anggon icang mantu. Cai lakar antenang icang ngajak pianak icangé, Ni Luh Layang".
Satua Mebasa Bali. Ban dotné ngelah kurenan, muah ampahné kaliwat, jeg inceg I Lengar paling keliha masaut, "Nggih Bapa, tiang sanggup ngamatiang i lelipi tur nuduk taluhné. Sakewala da Bapa linyok tekén janji".
I Mandala nyaurin, "Di kapan icang linyok tekén munyi ten sekadi wayan giri".
I Lengar tusing taen tekén daya upayan I Mandalané. Tusing buin matetimbang ngajak adin-adinné. I Lengar paling keliha gegison mongkod punyan buahé. Adi-adinné ngantosang di samping punyan buahé. Sasubané I Lengar paling keliha neked di basetengahan punyan buahé, laut punyan buahé gejoranga. Lelipiné tengkejut tur galak jeg nrojo I Lengar. Lelipiné ngutil I Lengar paling keliha, mawastu ia mati. Sawanné ulung ka tanahé.
Ningalin belinné ngemasin mati, dadi makejang adinné makeneh ngwirangang. Saka adiri lantas mongkod punyan buahé praya ngamatiang i lelipi. Nanging lacur, makejang adinné ngemasin mati kena pangindrajalan I Mandalané. Ditu lantas I Mandala ngengkebang sawané nem diri. Ané adiri tuanannga nylempang di samping bungkil punyan buahé.
Kacrita suba sandikala ada anak truna madan I Widara teka kumah I Mandalané. Ia makeneh madik Ni Luh Layang. I Mandala masih tusing cumpu mamantu tekén I Widara. Sawiréh keto, I Mandala buin ngrincikang pangindrajala, sarwi ngraos.
"Ih, anak truna, icang ngisinin keneh cainé, sakewala ada pangidihan icangé. Ené ada bangkén anak lengar, mati cotot lelipi, nylempang dini di samping punyan buahé. Icang ngidih tekén cai, apang ngisidang bangkéné ené laut tanem di semané. Sasubané cai pragat nanem bangkéné, kala ditu cai lakar sakapang icang ngajak pianak icangé, Ni Luh Layang".
I Widara masih ampah, tusing menyet kena daya upaya. Gegison ia malaksana negen bangkén I Lengaré, tumuli tanema di semané. Sasubané pragat nanem, ia laut mabresih, kenehné cager bakal antenanga ngajak Ni Luh Layang. Dugasé I Widara nanem bangkén I Lengaré, I Mandala inceg nyemak bangkén I Lengaré ané lénan, tumuli pejanga sig tongos bangkéné i tunian. Pragat I Widara mabresih, lantas ia majalan nyujur umah I Mandalané. Teked jumah I Mandalané, I Widara ngorahang bangkéné suba pragat matanem.
I Mandala inceg mapi-mapi nureksa tongos bangkéné, tumuli ngraos kené, "Yéh, orahang cai bangkéné suba pragat matanem, kénkén undukné dadi enu dini?"
I Widara lek tur jengah, laut bangkén I Lengaré tegena abana ka semané. Sasubané pragat matanem, I Widara buin mabresih tumuli buin majalan nyujur umah I Mandalané.
Dugas I Widara majalan ka semané, I Mandala buin ngédéngang bangkén I Lengaré ané lénan, pejanga sig tongos bangkéné itunian. Teked jumah I Mandalané, I Widara buin ngatonang bangkén I Lengaré enu ditu. I Widara buin ngincegang negen bangkéné abana ka semané, laut tanema. Kéto unduké bulak-balik, nganti bangkéné makapepitu telah tanema di semané olih I Widara.
Dugas I Widara nanem bangkén I Lengaré ané kaping pitu, ia mitaen bangkén I Lengaré bangké sakti, suba matanem bisa mawali ka tongosné i tunian. Marasa tekén déwék tusing nyidayang ngalahang bangkén I Lengaré, buina marasa dewekné kenyel cagcag-cigcig ka semané, ia lantas buung madik Ni Luh Layang. I Widara lantas murang-murang laku, matinggal uli ditu. Kéto unduk anaké ampah, kadropon malaksana dulurin tuna pepineh tung kuang pangunadika, tan urugan nemu sengkala wiadin sakit hati.
PustakaUah
- ↑ "Katalog Buku Salinan Lontar dengan Sistem Digital UPTD Gedong Kertya Singaraja Klasifikasi 6 (Weda) Tahun 2017" (PDF). bulelengkab.go.id. Kaaksés 29 Juli 2020.
- ↑ "Satua Bali: I Lengar". Kaaksés 2020-04-07.
- ↑ Budiasa, Sobat. "Satua Mebasa Bali : Ampah". Rare Angon. Kaaksés 2021-09-23.


text:
Nincapang Perekonomian Bali Malarapan Antuk Bisnis Kuliner Khas Bali
- Title (Other local language)
- Photograph by
- Ni Wayan Apriani
- Reference for photograph
- Author(s)
- Subject(s)
- Reference
- Related Places
- Event
- Related scholarly work
- Reference
- Competition
- Gunakaya
Description
In English
In Balinese
Sasukat gumin kena grubug Covid-19 liu krama Balin k langan pangupa jiwa. Sektor pariwisata an sanget andelang jani suba rumpuh. Sedih saja y n keneh-kenehang. Tan bina kadi tok anyud. Kraman pati gr p ngalih pangupa jiwa apang payu payuk jakann makudus. Diastun keto kahanan jagat cara jani, iraga tusing dadi nyerah apabuin pasrah. Ada pepatah nyambatang Banyak Jalan Menuju Roma . Iraga idup di gumin sing nyandang ngandelang pariwisata dog n. I manusa lekad ka mercapada suba mabekel Tri Pramana, sabda , bayu, idep. Ento patut anggon senjata tatkala nepukin pakewuh cara jani. Uli pidan ane madan bisnis kuliner setata ramai peminat. Apa ane makrana? Kebutuhan prim r manusia silih tunggiln dedaran. I manusa tusing nyidayang idup y n tusing madaar. Utsaha kulin r khas Bali en pinaka silih tunggil utsaha anggo nincapang perekonomian krama Bali tatkala pandemi. Diastun modal cenik kanggoang bisnis kecil-kecilan. Yaning iraga jemet mautsaha sinah suba mapikolih. Jalanin Selegin Tusing ada anak nyidang langsung sukses. Krana ento, jalan jani makinkin nincapang perekonomian Bali malarapan antuk kuliner khas Bali. Rahayu.
In Indonesian


text:
Buka
bukabuk
- like, according to (Andap)
- upstream (Noun)
Usage Examples
⚙ Usage examples pulled from the Virtual Library
In Balinese: Di subanné neked ditu, lantas takonina Siti Patimah teken I Pamating, keto patakonne buka pangandikan Anake Agung Istri, disubanne suud matakon keto, lantas ia magedi.
In English:
In Indonesian: Ituah yang menyebabkan Siti Patimah kemudian meminta agar kakaknya mencarikan buah delima.
In Balinese: Baan liu anaké magaé, buina tanah nu gebuh, dadiannya tuara makelo séméré ento suba kedas buka ibiné.
In English:
In Indonesian:
In Balinese: Lantas ia ngomong tekén pianakné. “ih cening, de cai keweh, buin akejep dong ilang tanahé ané ngurugin séméré né.”Ditu lantas Pan Karsa ngantungan baju muah capilné ditongosé ngantungan buka ané suba-suba.
In English:
In Indonesian:
In Balinese: Tiang tusing bani ngalih bati liu-liu krana tiang nawang anake buka jani tusing liu ngelah pipis.
In English:
In Indonesian:
In Balinese: Kecap basa di lontare ento kuna pesan, mirip buka ne munggah di Raja Puranane.
In English: The language used in the lontar literature is very ancient, perhaps as written in the King of the Puranas.
In Indonesian: Bahasa yang digunakan pada pustaka lontar tersebut sangat kuna, mungkin seperti yang tersurat di Raja Puranane.
In Balinese: Ngiring I raga sebagai generasi muda bali harus bisa bangkit lan maju apang tusing terus hidup sengsara buka kena.
In English:
In Indonesian:
In Balinese: Gumine jani ngangsan wayah, akeh pikobet lan bencane sane keadepin olih jadmane, idupe buka cangcang, ten dados makumpul sareng sawitra lan nyame braye.
In English:
In Indonesian:
In Balinese: Suud cening sedih buka keto.
In English:
In Indonesian: Ayahnya sakti, Dimana-mana menjual ilmu hitam.
In Balinese: Ngraos I Gancang kene, “Cai Gancing ajak Gancung, sawireh buka kene panes gumine, sing buungan jani iraga lakar kena pakeweh.
In English:
In Indonesian:
In Balinese: Unduke buka keto kauningin olih Ida Hyang Bhagawan, raris Ida ngandika, “Cening Sang Utamaniu, yen Cening subakti teken guru, pikolih Ceninge ngidih-idih patut aturang abedik teken dang guru.” Ngencolang Sang Utamaniu nyumbah nunas ampura, santukan ida marasa iwang.
In English:
In Indonesian:
In Balinese: Ento lantas daara, ciplak-ciplak buka ciplakan bangkunge baang amah-amahane ane jaen.
In English:
In Indonesian:
In Balinese: Tiang pedidi ka bales SMS ne
" Siap"Tiang pastikan, tiang buka link sane sampun dibagikan , mara tiang buka , tundene tiang nyelepang email lan password .
In English:
In Indonesian:
In Balinese: Nanging sabda sampun runtuh, kimud ida nitya samaya.
“Nah, lamun buka keto pangidih nyaine.
In English:
In Indonesian: Namun kata telah terucap dan janji pantang diingkari.
In Balinese: Nyen ja bani mai nginem yehe kal matiang!”
“Icang kaliwat bedak, ada yeh ngudiang tusing dadi inem?” Sang Prabu nyautin. “Ingong tusing rungu, bani ka tengah danune, kal tadah idup-idup!”“Nah, lamun buka keto munyin caine, icang tusing lakar ka tengah danune ngalih yeh.
In English:
In Indonesian:
In Balinese: Kedis Cerukcuk ane matinggah di carang kayune nakonin, “Mih, icang medalem anak buka cai kasengsaran buka keto.
In English:
In Indonesian: Burung kolibri yang bertengger di ranting pohon itu mencoba bertanya, “Kasihan kau Serigala!
In Balinese: Buka adane, cicinge ene berag tegreg, sing mabulu, korengan.
In English:
In Indonesian: Seperti namanya, anjing ini kurus kering, tanpa bulu, dan korengan.
In Balinese: Sawai ulahina buka keto, makada I Cicing Gudig makamen di sunduk, maselselan.
In English:
In Indonesian: Bandel sekali, kupukul kau baru tahu rasa,” demikian warga ngedumel mengusir si anjing kudisan.
In Balinese: Sasukat Covid-19 teked di Bali, idupe kone dadi merana, kone corona makada sengkala, liu masi ane putus cinta, apa ane ngranaang buka keto?
In English:
In Indonesian:
In Balinese: Yen orahang sakti, jeg mula saja sakti viruse ene, bisa ngaenang gumine krisis buka kene.
In English:
In Indonesian:
In Balinese: Yen suba nawang buka keto, lan jani kenken caranne iraga makeneh.
In English:
In Indonesian:
In Balinese: Ane ngranang takut dong ja tusing krana mranane ene ngamatiang para janane, nanging krana konden ada ubad utawi vaksin anggon nglawan mranane ene, buka majalan di tengah ujanne tur tusing nganggo mantel, pasti iraga aluh baana gelem.
In English:
In Indonesian:
In Balinese: Raris Ida Sang Prabhu ngandika, ” Ih memen cening, yen mula saja buka atur men ceninge, lautang kema tunden ia tangkil ka puri apang tawang gelah!” Sesampune wenten renteh wacanan Ida Sang Prabhu,’I Dagang nasi jek ngenggalang ngalih I Cupak teken I Grantang.
In English:
In Indonesian: Kemudian di sanalah I Grantang bergelantingan pada tali agar bisa naik.
In Balinese: Nah ne enu lad-ladne jalan gagah ajak dadua.”Disubane ada raosne I Cupak buka keto laut masaut I Grantang, “Nah daar suba beli, tiang tusing merasa seduk” I Cupak medaar padidiana, ngesop nasi nginem yeh, celekutang nitig tangkah, suud madaar I Cupak taagtaag nyiriang basang betek.
In English:
In Indonesian: Kemudian di sanalah I Grantang bergelantingan pada tali agar bisa naik.
In Balinese: Bapane ngomong bangras. "Makaad cai makaad Grantang, nirguna bapa ngelah panak buka cai.
In English:
In Indonesian: Dikisahkan sekarang I Cupak diusir dari istana.
In Balinese: Yan kola tusing maan metanding ngajak I Benaru jengah kola, Adi. ” I Grantang laut ngomong uli tengah goane teken I Cupak. “Beli tegarang entungan tali bune ka goane! “Disubane ada raos adine buka keto laut I Cupak ngentungan taline ento.
In English:
In Indonesian: Aku akan mengantar beliau ke istan".
In Balinese: Meme bapane tengkejut ningehin eling panakne tur nyagjag laut nakonin,”Cening-cening bagus Wayan Cupak anake buka cening ngudiang cening padidi mulih buine blolotan, men adin ceninge I Made Grantang dija?” Disubane keto petakon reramane, laut masaut i Cupak sambilange ngeling. “Kene ento bapa lan meme Kola anak uli semengan metekap dicarike I Grantang anak meplalianan melali dogen uli semengan, buine ia ento ngenemin anak luh-luh dogen gaene”.
In English:
In Indonesian: Walaupun demikian prilaku kakaknya I Grantang masih menerima dengan baik.
In Balinese: I Cupak eran nepukin unduke buka keto.
In English:
In Indonesian:
In Balinese: Akeh pekaryan sane kewarisang olih leluhur iraga di jaman mangkin sampun ke engsapang, buka nak maosang ada emas slokane tanpa guna.
In English:
In Indonesian: Seperti bli Madrid Dwiada, semenjak wabah Covid-19 ini, ia sudah menyisihkan waktunya untuk memelihara seekor sapi yang diletakkan di subak Cangi.
In Balinese: Yen satuaang pengalaman gelahe, dugas minggune suba liwat, ada pesan lanjutan, kene munyin pesanne: “Vaksinasi gratis untuk umum di Narigraha Renon, tidak ada syarat apapun, usia di atas 18-60 th, cukup bawa KTP (khusus Bali), tidak perlu surat pengantar apapun, buka setiap hari pk.08.00-14.00 Wita, Minggu dan tanggal merah libur.”
In English:
In Indonesian:
In Balinese: Buka tuturan negakin galeng bisa makada busul.
In English:
In Indonesian:
In Balinese: Ditu tiang buin matakon, “Yan anak luh mogbog buin pidan lakar kenken ?” “Anu, lakar dadi anak luh cungih”, Anake ento buka kamemegan nyautin.
In English:
In Indonesian:
In Balinese: Yen buka kekene, tusing ade kajelasan pemerintahe, wargane bisa stres kanti buduh.
In English:
In Indonesian:
In Balinese: Corona punika sajan ngae anak gantung diri krana keweh ngalih rezeki, sakewala panelahne akeh buka sesonggane gede ombak gede angine.
In English:
In Indonesian:
In Balinese: Buka nyama slamne mabaos wenten "hikmah" ring sejeroning pikobet puniki.
In English:
In Indonesian:
In Balinese: Kene buka idup ring gumi pariwisata.
In English:
In Indonesian:
In Balinese: Titiang makeneh-keneh padidian bahhh galau suba jelema nénénan ulian anak muani kanti ngeling puntag pantig buka kéné.
In English:
In Indonesian:
In Balinese: Cutetne, tiang dot gumine mawali buka pidan yadiastun jani suba kaadanin nuju new normal.
In English:
In Indonesian: Kesimpulannya saya ingin dunia ini kembali seperti dulu walaupun sekarang sudah dinamakan menuju masa new normal.
In Balinese: selanturnyane pas tiang cek lan buka link sane wenten ring sor sms nika tiang tundena ngijin alamat email , alamat rumah, lan identitas tiang pribadi.
In English:
In Indonesian:
In Balinese: Diapin gumine grubug buka jani, eda pesan engsap teken Tat Twam Asi.
In English: Despite the current pandemic situation.
In Indonesian: Walaupun situasi pandemi seperti sekarang ini .
In Balinese: Ningehang pasadok I angsa buka keto, nadak engsek kenehne I empas lua muani.
In English:
In Indonesian: Mendengar permintaan kura-kura seperti itu, angsa pun menjawab. “Baiklah kalau begitu keinginan kalian berdua.
In Balinese: Ningeh munyin cicinge buka keto, I empas ajak dadua mamedih.
In English:
In Indonesian: Mendengar permintaan kura-kura seperti itu, angsa pun menjawab. “Baiklah kalau begitu keinginan kalian berdua.
In Balinese: Ningeh pangdih I empas buka keto, I angsa lantas nyautin. “Nah yan buka keto pangidih cai nyaine.
In English:
In Indonesian: Mendengar permintaan kura-kura seperti itu, angsa pun menjawab. “Baiklah kalau begitu keinginan kalian berdua.
In Balinese: Beli ngidih tekening cai nyai apang melah-melah dini, wireh beli lan Ni Cakranggi lakar ngalahin anake buka cai nyai mulih ka desan beline imalu.
In English:
In Indonesian: Abang minta kepada kalian berdua untuk tinggal baik-baik di sini.
In Balinese: Ditu liu ada gamang, apabuin tengai buka kene, bisa nepukin tonya nginyah!” “Atah dadongne kuno sajan.
In English:
In Indonesian:
In Balinese: Ditu liu ada gamang, apabuin tengai buka kene, bisa nepukin tonya nginyah!” “Atah dadongne kuno sajan.
In English:
In Indonesian: Sudah tidak ada jin di zaman now.
In Balinese: Sasukat Covid-19 teked di Bali, idupe kone dadi merana, kone corona makada sengkala, liu masi ane putus cinta, apa ane ngranaang buka keto?
In English:
In Indonesian: COVID 19 ini sangat viral dan sangat berbahaya karena sudah banyak merenggut nyawa manusia di seluruh Dunia.
In Balinese: Yen orahang sakti, jeg mula saja sakti viruse ene, bisa ngaenang gumine krisis buka kene.
In English:
In Indonesian: Tidak hanya masyarakat yang resah akan virus ini, para dokter pun juga sama resah untuk menangani pasien yang terpapar.
In Balinese: Ring kahanan jagaté buka kéné, sedeng mrana Corona pamréntah nyobyahang sing dadi pesu uling jumah, griya, jero druéné soang-soang yén sing ngelah gaé né penting ané sing bisa gaénin jumah krana virus Coronané ené becat sajan pajalanné ngenénin iraga konyangan.
In English:
In Indonesian:
In Balinese: Panagara Cina, tongos gering koronane katarka lekad kadalih lengit mapangaci, tusing buka di Bali.
In English:
In Indonesian:
In Balinese: Buka tatas nawang yening panembahane bakal kamranan kalaning pegat katuran.
In English:
In Indonesian:
In Balinese: Mula saja buka anake ngorang, aab jagate buka jani tusing ja keweh iraga mautsaha yen suba ngelah kabisan.
In English:
In Indonesian:
In Balinese: Anake tusing bani mapunduh buka biasane.
In English:
In Indonesian:
In Balinese: Yadiastun sebeng tiang buka kene,boya ja tiang ajum,boya ja tiang galak,mula uli ditu suba baange sebeng buka kene,yan alih makelo matimpal teken tiang pasti nawang kengken asli tiange sane demen mecande,gradag grudug,demen matimpal,krana pandemi ene pragat ngae iri netizen kadenanga suba tiang idup enak tusing tawanga tiang masih susah,tiang malali boya ja krana tiang liu ngelah pipis,krana tiang liu ngelah timpal sane nyak nraktir,keto suba mare nolih ling disisi utawi sebeng tiang gen.Sampunang nolih uli sisi sakewala tolih masih ditengahne.
In English:
In Indonesian:
In Balinese: Sinah unduke buka keto lakar makrana biuta.
In English:
In Indonesian:
In Balinese: Ekonomi di Bali karasayang maglebug, tuun buka iyusan Bom Baline pidan.
In English:
In Indonesian:
In Balinese: Med saja med makurung buka keto.
In English:
In Indonesian:
In Balinese: Buka patapan rokone, sayan nguredang, sayan keweh alih-alihan idupe.
In English:
In Indonesian:
In Balinese: Dumadak ane jani coronane buka patapan rokone, sayan nguredang, sayan ilang uli gumine.
In English:
In Indonesian:
In Balinese: Tuah ade e siki warung buka, warung nasi goreng.
In English:
In Indonesian:
In Balinese: Gumine sube nyansan rapuh buka kayu sane sube karorotin tetani.
In English:
In Indonesian:
In Balinese: Mulih ka kampung, tiang buka katundung.
In English: There was no thought in my mind that I would be suddenly asked to leave quickly, but in my childhood village I am no longer allowed to visit because I am married, married to a man from another village, so now I am a guest here.
In Indonesian: Pulang ke kampung, saya merasa seperti diusir.
In Balinese: Seken-seken buka cicing berung karasayang padewekan tiange, kija-kija kena tundung.
In English: I make them.
In Indonesian: Mari sebarkan yang baik-baik saja.
In Balinese: Yen sing ke ada Virus Corona buka jani, mirib sebeng tiange nu tegeh negehin Gunung Agunge.
In English:
In Indonesian:
In Balinese: Ring sadina-dina, buka ambara ngaweruhin pertiwi, kéto masih pertiwi teleb natakin ambara.
In English: In everyday life, just as the sky supports the earth (land), so does the earth (land) that sincerely supports the sky.
In Indonesian: Dalam keseharian, bagai langit menghidupi pertiwi (tanah), begitu pula pertiwi (tanah) yang tulus menopang langit.
In Balinese: Buka kèto gatra gumi Baline sasukat adane pirus korona di jagat Balinè, makejang tradisi lan budaya tusing dadi kalaksanayang apang tusing ada anak anè makumpul – kumpul, mawinang yan ada anak anè makumpul – kumpul ditu konè pirusè aluh manular.
In English:
In Indonesian:
In Balinese: Mara I Raksasa ningeh gendingane totonan, jeg pesu kiap matane buka dampeh.
In English:
In Indonesian:
In Balinese: Ring kahanan jagaté buka kéné, sedeng mrana Corona pamréntah nyobyahang sing dadi pesu uling jumah, griya, jero druéné soang-soang yén sing ngelah gaé né penting ané sing bisa gaénin jumah krana virus Coronané ené becat sajan pajalanné ngenénin iraga konyangan.
In English:
In Indonesian:
In Balinese: Yén ada krama ané buka kéto, diolas anggon padidi dogén, eda misi ngajak krama lénan apang bareng nglanggar protokol keséhatan.
In English:
In Indonesian:
In Balinese: Panjak e buka abumi, buka a ibu pertiwi suba kenen covid- 19.
In English:
In Indonesian:
In Balinese: Paridabdab buka kene suba kadasarin antuk istilah hokum ane kasengguh overmacht.
In English:
In Indonesian:
In Balinese: lantas tiyang nelusurin akun ne to setelah tiang buka ternyata akunne palsu tusing akun asli Baim Wong kerane yen akun asli Baim Wong misi centang biru, lan di postingan nyane tusing ade potingan tentang giveaway punika, lan tiang sendiri masih tusing taen ngemilunin giveaway lewat akunne ento.
In English:
In Indonesian:
In Balinese: Titiang newek awalne nenten percaya viruse puniki lakar ngranayang gumine buka kene.
In English:
In Indonesian:
In Balinese: Adi bisa ngaenang gumi bali ne lacur buka kekene ?
In English:
In Indonesian:
In Balinese: Buka anaké ngorahang layahé tanpa tulang aluh ban ngilukang, makejang ngorahang beneh.
In English:
In Indonesian:
In Balinese: I Alu mapineh kene, “Beh… lacur sajan awake buka jani.
In English:
In Indonesian:
In Balinese: Saja buka adane, anak cerik ento mula belog.
In English: As the name suggests, the little boy was an idiot.
In Indonesian: Seperti namanya, anak kecil itu memang dungu.
In Balinese: Tumben jani kai nepuk jadma buka Pan Meri.
In English:
In Indonesian:
In Balinese: Bagia atine Pan Meri ngelah ubuhan jemet buka keto.
In English:
In Indonesian: kw....
In Balinese: Bagia atine Pan Meri ngelah ubuhan jemet buka keto.
In English:
In Indonesian:
In Balinese: Tumben jani kai nepuk jadma buka Pan Meri.
In English:
In Indonesian: Peliharalah dengan baik agar bisa menghasilkan, skarang bawa pulang anak bebek ini!"
In Balinese: To makrana ia nyautin, “Yen saja buka keto, kenken jani?
In English:
In Indonesian:
In Balinese: Ipun ajak dadua nyambatang unduk ane nibenin. “Hriiingkh....!” I Jaran ngringkik. “Beneh buka munyin caine, Samong!
In English:
In Indonesian: Dulu aku dipelihara manusia.
In Balinese: Mara ia ningalin kaanan I Buta ajaka I Rumpuh buka keto, lantas metu kenehne kapiolasan nuduk I Buta ajaka I Rumpuh anggona pianak.
In English:
In Indonesian: Suatu hari, kakak adik Si Buta dan Si Lumpuh kembali bepergian untuk meminta-minta.
In Balinese: Ningeh pangarah buka keto, I Celempung mapineh-pineh lakar nyilih pipis.
In English:
In Indonesian:
In Balinese: Buin kejepne teka lantas I Kedis Crukcuk, kene pesautne, “Yen buka keto, icang patuh masi menehang I Macan.” Sawireh i manusa tusing ngelah penglokika.
In English:
In Indonesian:
In Balinese: Buka kai jani, disubane tusing dadi baan matekap di carike jeg suba kutang kai dini.
In English:
In Indonesian:
In Balinese: Bah ledang kayun idane Prameswari klintang, reh suba mapanggih teken putrane sami, dadi len-len awai kone ida sayan kenak, tur ragani dane enggal pulih waluya jati buka ane suba-suba.
In English:
In Indonesian: Ni Limbur lalu berkata kepada raja, “Kakanda raja!
In Balinese: I Kedis Siung ngomong kene, “Nyama-nyama ajak makejang, yen sawai-wai buka kakene solahne I Gajah, sinah iraga ajak makejang lakar mati.
In English:
In Indonesian: Dia amat baik, membantu mematuk kutu dan kuman lainnya agar gajah tak merasa gatal.
In Balinese: Dadong balian ane aeng ada ditu.”
Ningeh pasaut pianakne buka keto ngancan ngetor bayune Men Ranjani. “Ih nyai Ranjani, tusing ja dadong balian ane ojog nyai, to raksasa ane demen nadah jlema.”Ni Ranjani kesiab tur jejeh ningehang pasaut memene.
In English:
In Indonesian:
In Balinese: Icang tusing dadi ati nepukin pianak nyaine makadadua nandang sakit buka keto.” Ningeh munyinne I Macan, I Jaran Lua masaut dabdab. “Icang ngaturang suksma tekening papineh caine ane melah.
In English:
In Indonesian:
In Balinese: Kaden suba saja sakti, kaden saja ia ririh, Sada nagih masiat nglawan ratun alase, buka ia I Macan Poleng.” Masaut lantas I Rase, “Men kenkenang jani abete madaya?
In English:
In Indonesian:
In Balinese: Sawireh sesai buka aketo dadi sangkep lantas burone makejang, pamucuk pasangkepane ento tusing ada len mula I Samong, rajan burone.
In English:
In Indonesian:
In Balinese: Yadin buka keto, kacerita ada Pan Cening ane ngolasin.
In English:
In Indonesian:
In Balinese: Gaak…… gak……, gak…….!” saut I Goak. “Sing dadi, icang tusing suka ngelah timpal buka cai.
In English:
In Indonesian:
In Balinese: Keto katuturan belog buin bangkung buka I bojog.
In English: Yes, to make you notice, I am indeed a descendant of the monkey who has supernatural power, able to uproot the mountain.
In Indonesian: Saya dari SD 2 Petiga akan mempersembahkan cerita yang berjudul “I Sangsiah teken I Bojog”.
In Balinese: Adi jeg lemes buka keto cai ?
In English:
In Indonesian: Memangnya ada kurang apa?” Semut merayu Lebah seperti biasanya.
In Balinese: Adi jeg lemes buka keto cai ?
In English:
In Indonesian:
In Balinese: Meme ngalihang I Dewa.” Masaut pianakne, “Apa kuangan, kuangan awak, dija perah anak buka icange asibak?
In English:
In Indonesian:
In Balinese: Meme ngalihang I Dewa.” Masaut pianakne, “Apa kuangan, kuangan awak, dija perah anak buka icange asibak?
In English:
In Indonesian:
In Balinese: I sugih nyaru-nyaru buka anake tiwas.
In English: I Sugih said, "Eh Tiwas, find me louse!
In Indonesian: I Sugih segera menuju ke rumah I Tiwas, lalu berkata seperti ini, “Eh Tiwas, ini aku mendapatkan kutu satu.


text:
Seminyak Beach Restaurants
Advertising Bali, Advertising Bali Company, Advertising Bali Neon Box, Advertising Bali Signboard, Advertising Bali Papan Nama, Advertising Bali Reklame, Advertising Bali Baliho, Advertising Bali Billboard, Advertising Bali Spanduk, Advertising Bali Banner
Made’s Warung 2
- Opening Hours: 10:00 to 24:00
- Address: Banjar Seminyak, Seminyak
- Tel: +62 (0)361 732 130
- Cuisine: Asian
- Dress Code: Casual
- Price Range: Affordable
Present by:
Bali Advertising, Advertising Bali,Bali Advertising and Printing, Advertising and Printing Bali, Bali Printing, Printing Bali, Bali Acrylic Media, Acrylic Media Bali, Bali Baliho, Baliho Bali, Bali Banner, Banner Bali, Bali Billboard, Billboard Bali, Bali Car Branding, Car Branding Bali, Bali Cutting Stiker, Cutting Stiker Bali, Bali Digital Printing, Digital Printing Bali, Bali Graphic Design, Graphic Design Bali, Bali Web Design, Web Design Bali, Bali Interior, Interior Bali, Bali Letter Timbul, Letter Timbul Bali, Bali Neon Box, Neon Box Bali, Bali Neon Sign, Neon Sign Bali, Bali Produk Las, Produk Las Bali, Bali Shop Branding, Shop Branding Bali, Bali Spanduk, Spanduk Bali, Bali T Banner, T Banner Bali, Bali Umbul-Umbul, Umbul-Umbul Bali, Bali Photography, Photography Bali, Bali Brosur, Brosur Bali.


text:
Gedong Kirtya
Gedong Kirtya inggih punika perpustakaan lontar sané magenah ring Jalan Veteran Nomer 20, Kelurahan Paket Agung, Kecamatan Buléléng, Kabupatén Buléléng, Provinsi Bali. Perpustakaan punika kaadegang ring tanggal 2 Juni warsa 1928 tur kasobyahang antuk kramané ring tanggal 14 Séptémber warsa 1928 olih krama Belanda ring Singaraja, Bali, sané ring galahé punika kadadosang pinaka Ibukota Sunda Alit.
Gedong Kirtya taler kabaosang Museum Gedong Kirtya. Kruna "kirtya" kausulang olih I Gusti Putu Djelantik, Raja sané ngamong Buléléng ring galahé punika. Kirtya mawit saking kruna "kr" dados "krtya", saking basa Sansekerta sané maartos utsaha. Gedung punika magenah ring kompléks Sasana Budaya, inggih punika istana tua saking kerajaan Buléléng. Museum punika jimbarnyané 300 méter persegi[1].
Ring perpustakaan punika, wénten siuan koléksi manuskrip don lontar, prasasti, manuskrip kertas mabasa Bali tur maaksara Romawi rumasuk dokumén saking zaman kolonial (1901-1953) sané kasimpen ring kotak sané kawastanin keropak, keropak punika lantangnyané 60 centimeter. Makasami kasusun madasar antuk kelompok utawi klasifikasi. Barisan sané pinih ajeng inggih punika Lontar Sasak, madagin gindik budaya Sasak. Salanturnyané Matrastawa madaging indik mantra/puja/wéda, Niticastra madaging indik étik, Wariga madaging indik astronomi miwah astrologi, Tutur madaging indik piteket, Usadha madaging indik tamba tradisional, Geguritan madaging indik kidung utawi gegitaan, Babad Pamancangah madaging indik kapurwanan, miwah Satua madaging antuk satua kramané. Makasami lontarné mabasa Jawa Kuno miwah Sansekerta. Lontar Satua kémanten sané nganggén basa Bali. Museum punika sadurungné kasub mawasta "Kirtya Liefrinck Van der Tuuk" mawit saking Liefrinck Van der Tuuk, asistan resident pamerintah Belanda ring Bali, tur seneng indik kebudayaan Bali miwah Lombok.
Wangunan[uah | uah wit]
Wewidangan museum punika mapah dados petang pahpahan inggih punika, pahpahan sané kapertama nyimpen lontar utawi buku sané tua; pahpahan sané nomer kalih genah antuk salinan lontar; pahpahan sané nomer tiga kaanggén genah administrasi; miwah pahpahan sané pinih untat kadadosang genah paméran.
Genah Penyimpenan Koléksi I[uah | uah wit]
Genah puniki jimbarnyané kirang langkung 72 méter persegi, magenah ring kelod wangunan Gedong Kirtya. Antuk ngrereh genahé puniki wénten kalih pintu ngranjing, pintu sané kapertama saking kelod tur pintu sané lianan ngliwatin genah penyimpenan koléksi II. Nanginn pintu sané ring kelod puniki nénten malih kaanggén ngranjing, mangda koléksi-koléksi sané wénten irika aman. Genahé puniki mawiguna antuk nyimpen makasami koléksi lontar sané sayuwakti utawi asli ring Gedong Kirtya.
Genah Penyimpenan Koléksi II[uah | uah wit]
Genah puniki jimbarnyané pateh sareng sané kapertama inggih punika 72 méter persegi. Genahé puniki magenah ring madya sareng pintu sané pinih utami tur ring kangin. Genah puniki kaanggén genah antuk nyimpen koléksi miwah genah maca antuk para atiti sané rauh.
Genah Pengelola[uah | uah wit]
Genah puniki jimbarnyané kirang langkung 27 méter persegi, tur kanggén antuk genah kantor, kamar mandi, miwah dapur.
Genah Paméran[uah | uah wit]
Genahé puniki kaanggén genah paméran.
Gapura[uah | uah wit]
Gedong Kirtya madué kalih gapura sané kuno. Ring gapura-gapura puniki wénten suratan galah ri tatkala ngwanunyané. Gapura sané ring sisi kaadegang tanggal 3 Juni warsa 1939, tur gapura sané ring madya kaadegang tanggal 31 Méi warsa 1933.
Koléksi Lontar[uah | uah wit]
Ring warsa 2011, koleksi lontar Gedong Kirtya kirang langkung wénten 5.381 cakep. Ring warsa 2017, masisa 5.057 cakep lontar, 203 cakep usak. Koléksi lontar sané wénten ring Gedong Kirtya inggih punika:[2]
Wéda[uah | uah wit]
- Wéda: Wéda Indik Maligia, Wéda Pangentas, Wéda Panglukatan, Wéda Sawawédana.
- Mantra: Atmaraksa, Pabersihan, Pangastawa, Pujastawa, Tirta Gamana.
- Kalpasastra: Banten Pangentas, Bebantenan, Caru Suci, Indik Galungan, Manca Balikrama, Pacecaron, Pangabenan, Pawintenan, Plutuk, Sangkul putih.
Agama[uah | uah wit]
- Palakerta: Agama, Purwadigama, Awig-awig, Kerta ring Sawah, Stri Sanggraha, Pamastuning, Cor, Widi Pamincatan, Adigama, Paswara, Kutaragama.
- Sesana: Dasa Sila, Déwa Sesana, Kerta Bujangga, Mantra Sesana, Putra Sesana, Raja Sesana, Resi Sesana, Sarasamuccaya, Sila Krama, Sila Sesana Sang Prabu.
- Niti: Niti Praja, Niti Sastra, Raja Niti.
Wariga[uah | uah wit]
- Wewaran: Ala Ayuning Dewasa, Ala Ayuning Wuku, Palelintangan, Pangalihan Dina, Pawacakan, Sadreta, Suryamandala, Tenung Astawara, Tenung Pawetuan anut wuku, Tetenger Sasih
- Tutur Upadésa: Aji Kalepasan, Atma Tattwa, Badawang Nala, Singaraja Swarga, Brahmandapurana, Buanakosa, Catur Janma, Darma Bayu, Darma Putus, Kamoksan, Purwa Bumi, Rwabinéda, Siwatiga, Tantu Pagelaran, Tutur Pralina
- Kanda: Asta Kosali, Cacakan ayam, Canda (warga aksara), Dasa nama, Guru Lagu, Kanda Sastra, Kertabasa Kruna lingga, Panerangan, Pangayam-ayam, Pangeger, Pangiwa, Pangujanan, Paramasastra, Paribasa, Pemanes Karang, Pengasihasih, Piodalan, Siksan Kedis, Smara Kanda, Swara Wianjana, Wrettasancaya.
- Anusada: Bebayon, Buda Kecapi, Pakakas, Panawar, Tumbal Léak, Usada Buduh, Usada Raré, Usada Tuju.
Itihasa[uah | uah wit]
- Parwa: Astadasaparwa, Calon Arang, Pamuteran Ksirarnawa, Uttara Kanda
- Kakawin: Arjuna Wijaya, Arjuna Wiwaha, Barata Yuda, Boma Kawia, Gatotkacasraya, Hariwangsa, Ramayana, Smaradahana, Sumaasantaka.
- Kidung: Alis Alis Ijo, Jagat Karana, Panji Malat Lasmi, Sri Tanjung, Sudamala.
- Gaguritan/Paparikan: Basur, Brayut, Bungkling, Cupak, Durma, Jayaprana, Mégantaka, Pakangraras, Sampik, Salya 5.
Babad[uah | uah wit]
- Pamancangah: Pamancangah Dalem, Prasasti- prasasti (Brahmana, Sengguhu, Dukuh, miwah sané lianan).
- Babad: Babad Arya Kenceng, Babad Buléléng, Babad Gianyar, Babad Mengwi, Babad Panji, Sakti Wijaya, Babad Pasek, Babad Pasek Gélgéll, Babad Rangga Lawé, Babad Usana Bali, Babad Usana Jawa.
Tantri[uah | uah wit]
- Tantri Hindu: Kidung Tantri (Basa Tengahan), Ni Diah Tantri (Basa Bali Kepara), Tantri Kamandaka (Basa Kawi).
- Tantri Bali: Gunawati, Lutung Mungil.
- Satua Bali
Pustaka[uah | uah wit]
- ↑ Media, Kompas Cyber. "Memahami Lontar, Datanglah ke Museum Gedong Kirtya". KOMPAS.com. Diakses tanggal 2019-06-09
- ↑ "Babad Bali - Aksara Bali - Pustaka dan acuan". www.babadbali.com. Kaaksés 2020-07-13.


text:
Denpasar Restaurants
Advertising Bali, Advertising Bali Company, Advertising Bali Neon Box, Advertising Bali Signboard, Advertising Bali Papan Nama, Advertising Bali Reklame, Advertising Bali Baliho, Advertising Bali Billboard, Advertising Bali Spanduk, Advertising Bali Banner
Pondok Kuring Restaurant
- Opening Hours: Monday to Thursday: 10:00 – 22:30, Friday to Sunday: 10:00 – 22:00
- Location: Jalan Raya Puputan 56 Renon
- Price Range: Affordable
Bali Advertising, Advertising Bali,Bali Advertising and Printing, Advertising and Printing Bali, Bali Printing, Printing Bali, Bali Acrylic Media, Acrylic Media Bali, Bali Baliho, Baliho Bali, Bali Banner, Banner Bali, Bali Billboard, Billboard Bali, Bali Car Branding, Car Branding Bali, Bali Cutting Stiker, Cutting Stiker Bali, Bali Digital Printing, Digital Printing Bali, Bali Graphic Design, Graphic Design Bali, Bali Web Design, Web Design Bali, Bali Interior, Interior Bali, Bali Letter Timbul, Letter Timbul Bali, Bali Neon Box, Neon Box Bali, Bali Neon Sign, Neon Sign Bali, Bali Produk Las, Produk Las Bali, Bali Shop Branding, Shop Branding Bali, Bali Spanduk, Spanduk Bali, Bali T Banner, T Banner Bali, Bali Umbul-Umbul, Umbul-Umbul Bali, Bali Photography, Photography Bali, Bali Brosur, Brosur Bali.


text:
Kuping
Kuping utawi koping (singgih: karna utawi sruta) inggih punika apacek pahan angga marupa organ sané prasida nguningin suara & miwah makéh mawiguna ring kategtegan miwah posisi angga. Kuping ring buron vertebrata ngelah aled pateh sekadi bé ngantos manusa, antuk makudang soroh manutin kawigunan miwah spésiés.
Sawilang vertebrata ngelah apacek kuping, sané simetris ring sisi malawanan ring sirah, antuk ngajaga kategtegan miwah lokalisasi suara.
Suara marupa wasa sané ngentasin udara, toya, miwah sané liyanan, ring satunggal gelombang. Yadiastun kuping nguningin suara, pawiguna panguningan miwah interprétasi kamargiang ring polo miwah sistem saraf pusat. Rangsangan suara kalantunrang nuju polo saking saraf sané minyambungin kuping miwah polo (nervus vestibulokoklearis). Manusia ring ketah nyané prasida nguningin suara antuk frékuensi ri antara 20 ngantos 20.000 Hertz.[1]
Pustaka[uah | uah wit]
- ↑ "Human ear - Transmission of sound waves through the outer and middle ear". Encyclopedia Britannica (ring Inggris). Kaaksés 2020-11-30.
Pranala jaba[uah | uah wit]
- (Inggris) Protein behind hearing
- (Inggris) Effect of sound waves (Flash animation)
- (Inggris) 3D Ear page
- (Inggris) Auditory Neuropathy Disorders, Damaged to Synapses or Myelin
- CS1 Inggris-language sources (en)
- Suratan Wikipédia sareng penanda GND
- Kaca sareng kategori pengawasan otoritas belum dibuat
- Suratan Wikipédia sareng penanda BNF
- Suratan Wikipédia sareng penanda LCCN
- Suratan Wikipédia sareng penanda NDL
- Suratan Wikipédia sareng penanda NKC
- Suratan Wikipédia sareng penanda TA98
- Suratan Wikipédia sareng penanda ganda
- Kuping
- Pangindra